"SETSWANA PUO YA GAE MEPHATO 4-6 (jaaka tsa tekelelo, setlhangwa sa saense) dikgang tsa hisetori (jaaka makwalotshelo) le dikgang tsa setso/dinaane (jaaka dikinane, dinoolwane le mainane) tse di leng teng. Seno ke nnete ka ga maboko le diterama tsa serala. Go na gape le karolo e e nang le setlhogo sa “Ditlhangwa tsa kgopolo tse di buisitsweng ka nako ya puiso ya morutwana ka nosi kgotsa puiso ka bobedi.”Tsona e tla nna ditlhangwa tse di tlhophilweng go tswa mo pading/ dipading/dibuka tse dingwe mme di tla tshegetsa ditlhangwa tse di buisitsweng mo karolong e e tlhaotsweng. Di ka nna mofuta o le mongwe wa setlhangwa (go gatisa go tlhaloganya popego ya setlhangwa) kgotsa mofuta o o farologaneng wa setlhangwa (go tsosolosa kgatlhego go ya pele le go atolosa mefuta e e farologaneng ya bokgoni jwa go buisa). Mo mabakeng otlhe, puiso e ya tlaleletso e tshwanetse go tsamaisana le ditlhogo le dithitokgang/merero e e tlhophetsweng ditlhangwa tse di tlhaotsweng mo tshekong eo ya dibeke tse pedi. Le gale, se se tshwanetseng go gakologelwa ka metlha ke gore, maikaelelo magolo ke go kgontsha barutwana go buisa ka bo bona le go godisa mekgwa ya go buisa. Ka nako ya puiso ka mong, bana ba tshwanetse go neelwa tšhono ya go buisa dibuka tse ba nang le kgatlhego mo go tsona le go akanya ka seo ba neng ba se buisa. 3.3.4 Palo ya ditlhangwa tsa botlhokwa mo tshekong ya dibeke tse pedi Mo karolong ya pele ya ngwaga, ka gale go na le mofuta o le mongwe wa setlhangwa kgotsa tirwana mo tshekong ya dibeke tse pedi. Moragonyana, go tla nna le mefuta e mebedi mme ka dinako tse di dingwe e meraro ka tsheko ya dibeke tse pedi. Ruta mefuta e ya ditlhangwa le ditirwana tse di amanang natso o gakologelwa gore barutwana ba tla nna le tšhono ya go di dira makgetlo a le mmalwa mo gare ga ngwaga. 3.3.5 Ka mo popego-puo le melawana ya tsona di lebelelwang ka teng. Diteng tsa karolo ya “Dipopego tsa puo le melawana” di amana thata le mefuta ya ditlhangwa tse di tlhaotsweng ka fa tlase ga ditlhogwana go reetsa le go bua, go buisa le go lebelela, le go kwala le go tlhagisa, mme ka tlwaelo ba tla tlhokomelwa mo dikgatong tsa go sekaseka setlhangwa le ka nako e e beilweng ya go reetsa le go bua, go buisa le go lebelela, go kwala le go tlhagisa. Sekao, fa kgang e dirwa, barutwana ka tlwaelo ba tla dirisa pakafetileng e e bonolo mme ba tla buisa ditlhangwa ba dirisa paka e. Le fa go ntse jalo, go botlhokwa gape gore ditirwana di tlhamiwe tse di tsepamisiwang mo dipopegong tse di rileng tsa puo, di le mo tirisong.Tlhophang dintlhana go tswa mo karolong ya “dipopego tsa puo le melawana ” go ruta barutwana puo e ka tlwaelo e fitlhelwang mo mofuteng wa setlhangwa o o totilweng le ka thulaganyo e e tshegetsang molebo wa tlholego o o kgodisang wa go godisa puo. Ga se dintlhana tsotlhe tse di tshwanetseng go rutwa mo tshekong e e neilweng, fela netefatsa gore dintlhana tsotlhe tse di neilweng mo thadisong di dirilwe fa ngwaga o fela. Aga ditirwana tse di nang le bokao mo barutwaneng le tse di amanang le ditlhangwa tse ba di ithutang mo tshekong ya dibeke tse pedi. Ditirwana tse dintsi tsa mofuta o di tshwanetse go dirwa fa barutwana ba tswelela go tswa mo Mophatong 4 go ya go Mophato 6. Tlhophang ka kelotlhoko gore ke melao efe e o e tlhalosetsang barutwana mme o se e dire mentsintsi. Go ikatisa ka dipopego tsa puo le melawana go tla tokafatsa bokgoni jo. Go ruta go tshwanetse ga lotaganya/lomaganya dikgono tsa puo le dipopego tsa puo jaaka di amana. Tseno tsotlhe di tshwanetse go rutiwa di le mo tirisong. Le gale, tlhokomela gore go na le nako e e kgethegileng ee neilweng thuto e e tlhomameng ya dipopego tsa puo le melawana. 34 PEGELO YA PHOLISI YA KHARIKHULAMO LE TLHATLHOBO (PPKT)"